מגפת הקורונה באיטליה

מגפת הקורונה, בה חלו המונים במחלת נגיף קורונה 2019 (COVID-19) החלה בדצמבר 2019 בעיר ווהאן, שבמחוז חוביי בסין, ומשם התפשטה למדינות רבות ובהן איטליה, שבה בין היתר הוטל עוצר על כל חלקי המדינה.

מוקד המגפה היה בעיקר בצפון איטליה ובפרט במחוז לומברדיה. בתוך לומברדיה ספגה העיר ברגמו פגיעה קשה במיוחד.

==התפשטות המגפה באיטליה==
המקרים הראשונים של המחלה באיטליה אושרו ב-31 בינואר 2020, כאשר שני תיירים סינים ברומא נבדקו ונמצאו חולים ב-SARS-CoV-2. שבוע לאחר מכן אושפז בבית חולים איטלקי שחזר לאיטליה מהעיר ווהאן שבסין, ואושר כי הוא המקרה השלישי של נגיף הקורונה באיטליה. מאוחר יותר התגלה מקבץ מקרים, החל מ-16 מקרים שאושרו בלומברדיה ב-21 בפברואר. 60 מקרים נוספים ומקרי המוות הראשונים באיטליה מהמחלה דווחו ב-22 בפברואר.

עד ל-13 במרץ, בקרב מדינות עם לפחות מיליון אזרחים, באיטליה היה את השיעור הגבוה ביותר בעולם של מקרי הידבקות בקורונה לנפש: 250 מקרים למיליון תושבים, עם יותר מקרים מאושרים מאשר בכל סין היבשתית מחוץ למחוז חוביי; והיא המדינה עם המספר השני בכמות המקרים החיוביים כמו גם מקרי מוות בעולם, אחרי סין היבשתית. 11 עיריות בצפון איטליה זוהו כמרכזי התפשטות הנגיף והושמו תחת הסגר. מרבית המקרים החיוביים באזורים האחרים נובעים משני אזורים אלה. עד 10 במרץ ערכה איטליה 60,761 בדיקות לנגיף. ב-6 במרץ 2020 פרסמה המחלקה האיטלקית להרדמה, שיכוך כאבים, החייאה וטיפול נמרץ (SIAARTI) הנחיות לאתיקה רפואית והמלצות לגבי סדר טיפול בחולים במצבי עומס.

ב-8 במרץ 2020 הרחיב ראש ממשלת איטליה ג'וזפה קונטה את ההסגר לכל לומברדיה ול-14 מחוזות אחרים, ולמחרת איטליה כולה הושמה תחת בידוד, מה שהציב יותר מ-60 מיליון איש בהסגר. ב-11 במרץ 2020 אסר קונטה כמעט על כל הפעילות המסחרית למעט סופרמרקטים ובתי מרקחת.

תוצאות הסגר ניכרו תוך כשבועיים מהטלתו - ירידה חדה במספר ההדבקות (בטבלה משמאל). ב-22 במרץ הודיע ראש ממשלת איטליה ג'וזפה קונטה כי כל העסקים במדינה, למעט העסקים החיוניים, ייסגרו עד 3 באפריל בעקבות התפשטות נגיף הקורונה. סופרמרקטים, בתי מרקחת, שירותי דואר, שירותים ציבורים חיוניים ובנקים יישארו פתוחים.

ב-19 במרץ 2020 עלה מניין הקורבנות באיטליה על מניין הקורבנות בסין, מוקד התפרצות מגפת הקורונה, וחצה את ה-3,400 קורבנות. מספר גדול של החולים מקשה על מערכת הבריאות באיטליה לטפל בהם באופן יעיל. 26 במרץ 2020 היה יום שיא במספר הקורבנות שמתו מנגיף הקורונה באיטליה; באותו יום מתו 919 איש מהנגיף.

החל ב-22 במרץ 2020, החלה רוסיה לשלוח מטוסים עם צוותים צבאיים ורפואיים לעזרת איטליה לבסיס פרקטיק דה מארה (30 ק"מ מדרום מערב לרומא). צוותים אלה כללו מאה מומחים של הכוחות להגנה כימית, ביולוגית וגרעינית לוירולוגיה, שמונה גדודי חיטוי, רופאים ואחיות, שנפרסו בברגמו, בחבל לומברדיה, שבה מספר הנדבקים הגבוה ביותר במדינה. יחד איתם הובא ציוד לנמל התעופה אוריו אל-סריו, הכולל מרכז אבחון נייד, ציוד רפואי ומכלי חמצן. הצוותים החלו את עבודתם ב-27 במרץ.

גרמניה טיפלה בחולי קורונה שהועברו אליה מאיטליה. היא גם שלחה כ-300 מכונות הנשמה באופן דחוף למדינה. צרפת ואוסטריה תרמו לאיטליה מיליוני מסכות מגן ופולין שלחה צוותים רפואיים לסיוע לאיטלקים.

סין שלחה מטוס מלא ציוד רפואי כבר בתחילת ההתפרצות. גם קובה, שלחה רופאים וציוד רפואי.

הממשלה שלחה את הצבא לאכוף את הסגר בלומברדיה. כמו כן, הצבא נפרס בעיר ברגמו מכיוון שהרשויות כבר לא יכלו לעבד את מספר ההרוגים. ב-20 במרץ משרד הבריאות התקין תקנות מחמירות יותר אשר אסרו ספורט וריצה תחת כיפת השמיים. יום למחרת הורה קונטה על הגבלות נוספות אשר עצרו את כל הייצור, התעשייה והעסקים הלא חיוניים באיטליה. 26 במרץ היה יום שיא במספר הקורבנות שמתו מנגיף הקורונה באיטליה, באותו יום מתו 919 איש מהנגיף. ב-1 באפריל הממשלה האריכה את הסגר עד ל-13 באפריל וב-10 באפריל הסגר הוארך שוב עד ל-3 במאי תוך פתיחה מחודשת של מספר ענפים במדינה. ב-26 באפריל הודיעה הממשלה על תוכנית התחלה ליציאה מהסגר שהחלה ב-4 במאי. התכנית אפשרה פתיחה של תעשיות ייצור ואתרי בנייה.

בתחילת מאי, החלו הקלות ראשונות אחרי סגר ארוך. בהמשך החודש אושרו הקלות נוספות. ב-18 במאי נפתחו מוסדות כמו כנסיות, בתי קפה ומספרות. הוגדרו הנחיות ריחוק חברתי. לדוגמה, ניתן אישור למפגשים בין חברים ופתיחת מסעדות בתנאי שהשולחנות נמצאים במרחק של שני מטר אלו מאלו. בוטלו מגבלות הנסיעה בתוך המחוזות.

{|align="left" class="wikitable"
|+השפעת הסגר על מספר הנדבקים באיטליה
|-
! תאריך|| נדבקים מצטבר|| עלייה (%)מיום קודם
|-
|10.3 ||10,149||
|-
|11.3|| 12,462|| 23
|-
|12.3 ||15,113|| 21
|-
|13.3 || 17,660|| 17
|-
|14.3 ||21,157|| 20
|-
|15.3 ||24,747|| 17
|-
|16.3 || 27,980|| 13
|-
|17.3 ||31,506|| 13
|-
|18.3 || 35,713|| 13
|-
|19.3 ||41,035|| 15
|-
|20.3 || 47,021|| 15
|-
|21.3 ||53,578|| 14
|-
|22.3 || 59,138|| 10
|-
|23.3 ||63,927|| 8.1
|-
|24.3 || 69,176|| 8.2
|-
|25.3 ||74,386|| 7.5
|-
|26.3|| 80,589|| 8.3
|-
|27.3|| 86,498|| 7.3
|-
|28.3||92,472|| 6.9
|-
|29.3||97,689 || 5.6
|-
|30.3||101,739 || 4.1
|-
|}
באמצע אוגוסט, אחרי תקופה של הקלות, הוטלו מחדש הגבלות בשל עליה בתחלואה. למשל, סגירת מקומות בילוי המוניים.

אחרי חודשיים, הוטלו הגבלות חדשות על התקהלויות, מסעדות, פעילויות ספורט ובתי ספר בניסיון להאט את הזינוק שחל לאחרונה במספר הנדבקים בנגיף. אותם מקומות נשארו פתוחים.

הוטלו מגבלות במחוזות השונים, כמו עוצר לילי. ג'וזפה קונטה הודיע על הנחיות חדשות. למשל, הוחלט כי מסעדות ובתי קפה יסגרו מדי לילה בשעה 21:00, וכן פעילות חדרי הכושר והבריכות תצומצם.<ref></ref>
נתוני נפטרים ונדבקים שאותרו כתלות בזמן.

הפרלמנט האיטלקי העביר באוקטובר את "התוכנית האיטלקית הלאומית להתאוששות וחוסן", שאמורה להיות הבסיס לתוכנית שמטרתה מודרניזציה של הכלכלה האיטלקית. שש משימות נכללו בתוכנית הלאומית: דיגיטציה, חדשנות ותחרותיות; מעבר לכלכלה ירוקה; שיפור תשתיות; חינוך והכשרות; שוויון חברתי ומגדרי; ובריאות. היעד היה הכפלת הצמיחה של העשור, יישום רפורמות במגזרים מרכזיים והגדלת ההשקעה הציבורית ל–3% מהתמ"ג. בפועל, היו צפויות השקעות בתשתיות פיזיות ודיגיטליות.<ref name=":0" />

בסוף אוקטובר, נסגרו בתי הקולנוע, התיאטראות, חדרי הכושר ובריכות השחייה. המסעדות ובתי הקפה נסגרו ב-18:00.<ref></ref> אחרי שבוע, הוכרז עוצר לילי במדינה ומיגבלות נוספות. במקביל הוגדר רמזור המחלק את המדינה לפי שלוש רמות תחלואה שונות.<ref></ref>

ב-4 בנובמבר הכריז קונטה על הצבעים במחוזות. לומברדיה, פיימונטה, עמק אוסטה, וקלבריה, הוגדרו "אזורים אדומים", שבהם היה על התושבים להישאר בגבולות היישוב שלהם, והותר להם לצאת רק לעבודה, ללימודים, לבריאות או לסיבות חיוניות. מגבלות פחות חמורות הושתו על "אזורים כתומים" (פוליה וסיציליה), בעוד שאר המדינה הוכרזה כ"אזור הצהוב", עם הגבלות בודדות. תלמידים נדרשו ללמוד מרחוק בחטיבת הביניים ומעלה באזורים האדומים, בעוד שרק תיכונים חויבו באזורים אחרים.<ref></ref><ref></ref><ref></ref> ב-20 בנובמבר, רשויות הבריאות בדרום טירול הודיעו על מבצע בדיקות המוניות שיימשך שלושה ימים, ובמסגרתו תיבדק לקורונה 70% מהאוכלוסייה (כ-350 אלף בני אדם).

בדצמבר, החל מ-13 לחודש, אף אזור לא הוגדר כ"אזור אדום". אברוצו, קמפניה, טוסקנה, דרום טירול ועמק אוסטה סווגו כ"אזורים כתומים", ושאר 16 האזורים והמחוז האוטונומי טרנטו הוכרזו כ"אזורים צהובים".<ref></ref> ב-2 בחודש, הוגבל מעבר בין אזורים מ-21 בדצמבר עד 6 בינואר 2021. וכן הוגדרה מגבלת נסיעה מחוץ לעיר בימי החגים הנוצריים.<ref></ref>

בהמשך הכריז קונטה כי סגר כללי בן 10 ימים יוטל באיטליה בחלק מתקופת חג המולד, במהלכו ייסגרו כל הבארים, המסעדות ופעילות המסחר, כשיציאה מהבית תותר רק לצורכי עבודה, סיבות רפואיות או במקרי חירום.<ref></ref>

מאז תחילת המגפה, הוגשו לפחות 300 תלונות משפטיות שונות בטענה לרשלנות מצד הרשויות.

בסוף אוקטובר 2020 החלה קרנה של קומדיה "סגר באיטלקית" על האירועים.

עד סוף 2020, אישרה ממשלתו של ג'וזפה קונטה חבילת סיוע רביעית לכלכלת המדינה, והיא סיימה אותה עם יחס חוב-תוצר גבוה של כ–160%. הבנק המרכזי האירופי נתן ערבויות לאג"ח שלה וסייע לייצב את התשואות עליו. הממשלה השקיעה 209 מיליארד דולר בשוק המקומי.

בתחילת 2021, נפלה ממשלת איטליה והוקמה ממשלה חדשה בראשות מריו דראגי.<ref></ref><ref></ref>

ב-7 בינואר 2021 הוקלו ההנחיות. כל המדינה הוגדרה צהובה. נפתחו הבארים, המסעדות ופעילות המסחר, אך העוצר הלילי נשאר על כנו. לאחר יומיים הוגדרה המדינה כתומה ובהמשך חזרה ההגדרה לפי אזורים.<ref></ref><ref></ref> נפתחו התיכונים.<ref></ref> ב-1 בפברואר רוב המדינה הייתה צהובה.<ref></ref> הוגבל המעבר בין מחוזות.<ref></ref> בהמשך נוספו מגבלות מקומיות בתוך המחוזות.<ref></ref><ref></ref> בסוף פברואר, האי סרדיניה הפך למחוז הראשון שבו רמת ההגבלות מינימלית (אזור לבן<ref></ref>).<ref></ref> המדינה החלה להתמודד עם זנים מדבקים יותר של הנגיף.<ref></ref> בפסחא הוטל סגר ארצי בן שלושה ימים.

במהלך מרץ החלה ירידה בתחלואה. באפריל, הושק תו ירוק מצומצם למחוסנים ונבדקים.<ref></ref> ב-26 באפריל, התבצעה הסרת הגבלות. במסגרתה הועברו רוב מחוזות איטליה מקטגוריית המחוזות האדומים לקטגוריית המחוזות הצהובים. עוצר הלילה נשאר.<ref></ref> ב-21 במאי כול המחוזות היו צהובים.<ref></ref> נקבע שבתחילת יוני יקוצר עוצר הלילה וחלק מהמחוזות יוגדרו כלבנים.<ref></ref> בסוף יוני הפכו כולם ללבנים,<ref></ref> ועוצר הלילה הוסר.<ref></ref><ref></ref> ביולי, המדינה קידמה תו ירוק בחלק מהמקומות במקביל לעליה במספר הנדבקים<ref></ref><ref></ref> והוא נכנס לתוקף באוגוסט. בספטמבר נוצר תו ירוק בעבודה. באוקטובר צורפו מקומות נוספים.<ref></ref><ref></ref>

בנובמבר, נקבע שהתו הירוק יורחב לתחבורה ציבורית.<ref></ref> כמו כן, איטלקים שאינם מחוסנים לא יוכלו להיכנס למסעדות, לבתי הקולנוע, לדיסקוטקים, לתיאטראות ולאירועי ספורט החל מ-6 בדצמבר.<ref></ref><ref></ref> נאסרו חגיגות השנה הגרגוריאנית החדשה. נסגרו מועדוני לילה וקונצרטים.<ref></ref>

בינואר 2022, כל האזורים המדינה הפסיקו להיות לבנים. נקבע שב-10 בינואר, כל המסעדות והברים, כל התחבורה הציבורית, כולל אוטובוסים מקומיים, בתי מלון, מעליות סקי, בריכות שחייה מקורות, מרכזי בריאות, חדרי כושר ומתקני ספורט קבוצתיים; מכוני ספא, מוזיאונים ותערוכות, פארקי שעשועים, מרכזי פנאי מקורים ואולמות בינגו יתנהלו תחת הגבלות, בנוסף לכלל לפיו באזור כתום אדם לא יוכל לעבור מהישוב שלו אלא לצורך עבודה, צורך או דחיפות, אם כי בעלי תו ירוק פטורים מכך.<ref></ref> במדינה הודיעו כי החל מ-15 בפברואר מי שילך לעבודה יציג אישור שחוסן ולא יוכל להציג בדיקה שלילית.<ref name="ynet.co.il"></ref><ref name="ynet.co.il"/>

כמו כן, החל בפברואר נדרשה בדיקה שלילית על מנת להיכנס לבנקים ולסניפי דואר. באמצע ינואר נעצרה העלייה בתחלואה שהחלה בדצמבר. במרץ היה גל תחלואה הנמוך מקודמו. איטליה החליטה שהחל מ-1 באפריל תבוצע הסרה הדרגתית של הנחיות הקורונה.<ref></ref>

==גלריה==
<gallery mode="packed" heights="150px">
קובץ:Emergenza coronavirus (49496308758).jpg|מתנדבי המחלקה האיטלקית להגנה אזרחית (Dipartimento della Protezione Civile) עורכים בדיקות רפואיות בנמל התעופה גיירמו מרקוני בבולון.
קובץ:EsseLunga Bergamo coronavirus 2020.jpg|מדפים ריקים בברגמו, איטליה
קובץ:Emergenza coronavirus - 49574108077.jpg|ראש הממשלה ג'וזפה קונטה ושר הבריאות רוברטו ספראנצה בזמן המשבר.
</gallery>

== קישורים חיצוניים ==

* [http://www.salute.gov.it/nuovocoronavirus נגיף קורונה-ווהאן] באתר משרד הבריאות האיטלקי
* [http://italy.coronamapper.com מפת הנגיף באיטליה]
* [https://www.brusselstimes.com/all-news/belgium-all-news/health/99412/coronavirus-we-must-choose-who-to-treat-says-italian-doctor-covid-19-christian-salaroli/ אנו חייבים לקבוע במי נטפל, אמר רופא איטלקי], כתבה באנגלית, בריסל טיימס, 9 במרץ 2020
* 
* אנה ריבקין, [https://davidson.weizmann.ac.il/online/sciencepanorama/איך-מונעים-את-התפשטות-הקורונה איך מונעים את התפשטות הקורונה?, במדור "מדע במבט-על" באתר של מכון דוידסון לחינוך מדעי], 18 במרץ 2020
* 
* 
* 
* 
* 
* 
* אנטוניה ימין, [https://www.kan.org.il/item/?itemId=72737 "ארץ המגפה": מסע במוקד המוות מקורונה], באתר כאן. ב-14 ביוני 2020.
*[https://podcasts.center/podcast/pocket-animals/episode635/ פרק 136: חיים בהסגר, פודקאסט חיות כיס], 15 במרץ 2020.
* 
* 
*הווריאנט הבריטי משתולל באיטליה, רומא ומילאנו חוזרות לסגר, 13 במרץ 2021

== הערות שוליים ==

איטליה
איטליה
קטגוריה:איטליה: בריאות ורפואה
קטגוריה:2020 באיטליה
קטגוריה:2021 באיטליה
קטגוריה:2022 באיטליה